Svjetski kup u biatlonu 1990/1991.
Svjetski kup u biatlonu 1990/91. je četrnaesto po redu takmičenje biatlonaca za Svjetski kup u biatlonu u organizaciji tadašnje sportske organizacije Union Internationale de Pentathlon Moderne (UIPMB). Sezona je počela u decembru 1990. u Albertville u Francuskoj, a završena marta 1991. u Canmoreu u Kanadi. U ovoj sezoni, takmičenja su održavana po deveti put u ženskoj konkurenciji. Takmičenja u muškoj konkurenciji održana su u disciplinama pojedinačno na 20 km, sprint 10 km, štafeta 4 × 7,5 km i tim 20 km, a u ženskoj pojedinačno na 15 km, sprint 7,5 km i štafeta 3 × 7,5 km. Vrhunac takmičenja bilo je Svjetsko prvenstvo u biatlonu u finskom Lahtiju, na kojem su održana takmičenja u ženskoj i muškoj konkurenciji. Ukupni pobjednik Svjetskog kupa u muškoj konkurenciji postao je po drugi put, nakon sezone 1989/90. biatlonac Sovjetskog saveza Sergej Čepikov, dok je u ženskoj konkurenciji po prvi put, pobijedila sovjetska biatlonka Svjetlana Pečorska.